
USB portra csatlakoztatható eszközök feszültségének, fogyasztásának mérésére, akkumulátorának tesztelésére kiváló kis műszer. LCD kijelzőjén egyszerre mutatja az USB porton mérhető feszültséget, a rácsatlakoztatott terhelés aktuális áramfelvételét, az eltelt időt és mAh-ban a fogyasztást. 30 x 10 mm-es megvilágított LCD kijelzőjén jól leolvashatóak a mutatott értékek. A kijelzett adatokat feszültségmentes állapotban is eltárolja, a következő méréskor az idő és a fogyasztott teljesítmény hozzáadódik. A tárolt adatok törlése a készülék oldalán található reset gomb min. 3 mp.-es benyomásával lehetséges.

Alkalmazás:

PC -k, töltők, egyéb készülékek USB portján a tápfeszültséget és a rácsatlakoztatott eszközök áramfelvételét, fogyasztását ellenőrízhetjük ezzel a praktikus kis eszközzel. Segítségével felismerhető az elégtelen tápfeszültségű, túlterhelt USB portokra csatlakoztatott eszközök nem megfelelő működésének hibaoka. Külső (saját táp nélküli) adathordozóknál pl. ez adatvesztést, meghibásodást is okozhat! Felhívhatja a figyelmünket továbbá pl. a főleg idősebb számítógépek egyik legveszélyesebb hibaforrására, mikor a tápfeszültség ingadozni kezd.

USB csatlakozóról töltve, üzemeltetve mobiltelefonunkat, akkumulátoros egyéb készülékünket, figyelemmel kisérhetjük az áram (teljesítmény) felvételét, így is tájékozódhatunk pl. az akku állapotáról, vagy pl. mennyi a rendelkezésre álló üzemidő.

Jellemzők:

Mérési tartomány: 3V - 9V, 0 - 3A

Pontosság: feszültség: ±1%, áramerősség 0-3A ±0,4%

Fogyasztásmérés: 0 - 99999 mAh

Mért idő: 0-99 óra

Felbontás: feszültség: 10mV, áram: 10mA, fogyasztás: 1mAh, üzemidő: 1perc

Max. feszültségesés: 200mV

Méret:

Hossza: 73 mm+12.7mm port csatlakozó

Szélessége: 23 mm

Magassága: 18 mm

Súlya: 20 gramm